Egenerklæring om foretakets størrelse og økonomiske stilling

For å kunne vurdere om et foretak kan motta støtte under det alminnelige gruppeunntaket for statsstøtte, er fylkeskommunen avhengig av at foretaket gir relevant informasjon bl.a. om sin størrelse og økonomi. Da det i mange tilfeller bare er foretaket selv som sitter med oppdatert informasjon om dette, ber vi om at nedenstående erklæring fylles ut og leveres sammen med søknaden.

Det relevante regelverket i denne sammenheng er EUs gruppeunntaksforordning. Dette regelverket foreligger per i dag ikke i noen offisiell norsk oversettelse. Henvisninger og utdrag fra regelverket gjengis derfor på engelsk. Offisielle versjoner av gruppeunntakene på engelsk, dansk og svensk, finnes her:

<http://eur-lex.europa.eu/legal-content/EN/TXT/?qid=1404295693570&uri=CELEX:32014R0651>  
**Det skal leveres erklæring vedrørende tre forhold, samlet i én egenerklæring på s. 5 i dette dokumentet.** Det er kun selve erklæringen som skal fylles ut, signeres og lastes opp som vedlegg til revidert søknad. Kun filer i pdf kan lastes opp. Prosjektansvarlig er ansvarlig for å hente inn skjema for alle foretak som skal levere skjema.

**Under følger informasjon om de tre forholdene erklæringen omfatter. Vi ber om at denne blir lest nøye før utfylling av erklæringen.**

1 Erklæring om foretakets størrelse

Begrunnelse for kravet om egenerklæring

* 1. Støtte forbeholdt små og mellomstore bedrifter (SMBer)

Fylkeskommunen yter i noen sammenhenger statsstøtte som er forbeholdt små- og mellomstore bedrifter. Hvis mottakeren ikke utgjør en liten eller mellomstor bedrift i juridisk forstand, vil en slik støtte forbeholdt SMBer være ulovlig å yte og å motta.

Informasjonen som er nødvendig for å avgjøre om en bedrift er å betrakte som en liten eller mellomstor bedrift, er ikke tilgjengelig for Fylkeskommunen. Fylkeskommunen ber derfor om at søker, på bakgrunn av reglene som gjengis nedenfor, vurderer om vilkårene for å anses som en liten eller mellomstor bedrift, er oppfylt. Videre ber vi om at søker angir om bedriften er å anse som en mikrobedrift, en liten bedrift, en mellomstor bedrift, eller en stor bedrift.

* 1. Regelverkets definisjon av mikro-, små- og mellomstore bedrifter

Artikkel 2 i bilag 1 til gruppeunntaket definerer hva som menes med mellomstore bedrifter, små bedrifter og mikrobedrifter. Bedrifter som ikke faller inn under disse definisjonene, er i regelverkets forstand å regne som store bedrifter. Definisjonen lyder:

*1. The category of micro, small and medium-sized enterprises (‘SMEs’) is made up of enterprises which employ fewer than 250 persons and which have an annual turnover not exceeding EUR 50 million, and/or an annual balance sheet total not exceeding EUR 43 million.*

*2. Within the SME category, a small enterprise is defined as an enterprise which employs fewer than 50 persons and whose annual turnover and/or annual balance sheet total does not exceed EUR 10 million.*

*3. Within the SME category, a micro-enterprise is defined as an enterprise which employs fewer than 10 persons and whose annual turnover and/or annual balance sheet total does not exceed EUR 2 million.*

Beløpsgrensene er angitt i euro. Fylkeskommunen ber om at søkere ved beregningen av om man er innenfor beløpsgrensene, benytter Norges Banks midtkurs.

Hvilke data som skal brukes ved beregningen av antall ansatte og bedriftens omsetning, følger av artikkel 4 og artikkel 5 i bilag 1 til gruppeunntaket.

* 1. Særlige regler for foretak med tilknytningsforhold til andre foretak eller til det offentlige

Støtte til små og mellomstore bedrifter skal avhjelpe særlige utfordringer som små og mellomstore bedrifter møter i markedet. Små og mellomstore bedrifter vil for eksempel ofte ikke ha tilstrekkelig tilgang til kapital eller lide under informasjonssvikter i markedet.

Slike særlige utfordringer vil ikke gjøre seg gjeldende i samme grad når den aktuelle bedriften står i et tilstrekkelig nært forhold til andre bedrifter, som for eksempel i konsernforhold, ved krysseierskap, eller ved kontroll av stemmeretter.

Det gjelder derfor egne regler for *tilknyttede foretak* og *partnerforetak*. Søker må i slike tilfeller ta hensyn til *tilknyttede foretak* eller *partnerforetak* ved beregningen av om SMB-definisjonens grenser for årlig omsetning og antall ansatte er overskredet.

Det gjelder også egne regler for bedrifter hvor ett eller flere offentlige organer indirekte eller direkte kontroller minst 25 % av virksomhetens kapital. Slike bedrifter vil ofte ikke utgjøre SMB-bedrifter.

Søkere som kan tenkes å utgjøre tilknyttede bedrifter eller partnerbedrifter bes om å vurdere dette i henhold til artikkel 3 i bilag 1 til gruppeunntaket. Artikkel 6 angir hvordan grensene for omsetning og antall ansatte skal vurderes for tilknyttede foretak og partnerbedrifter.

Søkere som står i et slikt tilknytningsforhold til det offentlige at det kan tenkes at dette vil utelukke SMB-status, bes også om å vurdere dette nærmere.

[Guide til SMB-definisjonen med praktiske eksempler på vurderingen av tilknyttede foretak og partnerforetak.](http://ec.europa.eu/growth/smes/business-friendly-environment/sme-definition/index_en.htm)

2 Erklæring om at foretaket ikke er i økonomiske vanskeligheter

Begrunnelse for kravet om egenerklæring  
Foretak i vanskeligheter kan ikke motta statsstøtte i henhold til gruppeunntaket.[[1]](#footnote-1) Søkerbedriften bes derfor om å bekrefte at den *ikke* er å anse som et foretak i vanskeligheter slik dette er definert i artikkel 2 nr. 18 i gruppeunntaket.

Et foretak vil anses for å være i vanskeligheter hvis *én eller flere* av omstendighetene beskrevet i bokstav a til d nedenfor, er oppfylt. Det følger av bokstav e at vurderingen vil være forskjellig for små og mellomstore bedrifter og for store. Det skal mer til for at små og mellomstore bedrifter anses for å være i vanskeligheter, enn det skal for store.

Den engelske versjonen av definisjonen av foretak i vanskeligheter (artikkel 2 nr. 18) lyder som følger:

Merk at betegnelsen SME (small and medium sized enterprises) tilsvarer det norske begrepet SMB (små og mellomstore bedrifter)

*(a) In the case of a limited liability company (other than an SME that has been in existence for less than three years […]), where more than half of its subscribed share capital has disappeared as a result of accumulated losses. This is the case when deduction of accumulated losses from reserves (and all other elements generally considered as part of the own funds of the company) leads to a negative cumulative amount that exceeds half of the subscribed share capital. For the purposes of this provision, ‘limited liability company’ refers in particular to the types of company mentioned in Annex I of Directive 2013/34/EU (1 ) and ‘share capital’ includes, where relevant, any share premium.*

*(b) In the case of a company where at least some members have unlimited liability for the debt of the company (other than an SME that has been in existence for less than three years […]), where more than half of its capital as shown in the company accounts has disappeared as a result of accumulated losses. For the purposes of this provision, ‘a company where at least some members have unlimited liability for the debt of the company’ refers in particular to the types of company mentioned in Annex II of Directive 2013/34/EU.*

*(c) Where the undertaking is subject to collective insolvency proceedings or fulfils the criteria under its domestic law for being placed in collective insolvency proceedings at the request of its creditors.*

*(d) Where the undertaking has received rescue aid and has not yet reimbursed the loan or terminated the guarantee, or has received restructuring aid and is still subject to a restructuring plan.*

*(e) In the case of an undertaking that is not an SME, where, for the past two years:*

*(1) the undertaking's book debt to equity ratio has been greater than 7,5 and*

*(2) the undertaking's EBITDA interest coverage ratio has been below 1,0.*

3 Erklæring om at foretaket ikke har utestående tilbakebetalingskrav etter beslutning fra EFTAs overvåkingsorgan eller EU-kommisjonen

**Begrunnelse for kravet om egenerklæring:**

Foretak som har utestående tilbakebetalingskrav etter at EFTAs overvåkingsorgan (ESA) eller EU-kommisjonen har fattet en offisiell beslutning om at foretaket har mottatt ulovlig statsstøtte, kan ikke motta statsstøtte i henhold til gruppeunntaket.[[2]](#footnote-2) Søkere bes derfor om å bekrefte at det ikke foreligger noe slikt utestående tilbakebetalingskrav.

Merk at det kun er i de tilfeller hvor enten ESA eller EU-kommisjonen har fattet et vedtak om at foretaket har mottatt ulovlig støtte, og der foretaket ikke har betalt tilbake støtten, at foretaket er forhindret fra å motta ytterligere støtte.

**Erklæring**

*(fylles ut, signeres for hvert foretak det er krav om erklæring fra. Gi hver fil navn som avklarer hvilke foretak erklæringen gjelder. Sendes inn som vedlegg til søknad om kvalifiseringsstøtte)*

Undertegnede, som har fullmakt til å avgi erklæring på vegne av

|  |  |
| --- | --- |
| BEDRIFTENS NAVN: |  |
| ORGANISASJONSNUMMER: |  |

har lest informasjonstekstene om foretakets størrelse, foretak i økonomiske vanskeligheter og om utestående tilbakebetalingskrav, og er innforstått med de beskrevne reglene. Undertegnede bekrefter at nedenstående opplysninger er korrekte og gitt etter beste skjønn. Undertegnede er videre innforstått med at tildeling av støtte basert på uriktige opplysninger, vil kunne medføre at støtten er ulovlig i henhold til statsstøtteregelverket og vil kunne kreves tilbakebetalt.

1. I henhold til definisjonen i Bilag 1 til Kommisjonens forordning (EU) Nr. 651/2014 av 17. juni 2014, publisert i OJ L 187/1 er bedriften:

|  |
| --- |
| En stor bedrift |
| En mellomstor bedrift |
| En liten bedrift |
| En mikrobedrift |

2. Undertegnede bekrefter at bedriften *ikke* er et foretak i vanskeligheter jf. definisjonen i artikkel 2 nr. 18 i Kommisjonens forordning (EU) Nr. 651/2014 av 17. juni 2014, publisert i OJ L 187/1.

3. Undertegnede bekrefter at bedriften *ikke* har utestående tilbakebetalingskrav rettet mot seg som beskrevet i artikkel 1 nr. 4 bokstav a i Kommisjonens forordning (EU) Nr. 651/2014 av 17. juni 2014, publisert i OJ L 187/1.

|  |  |
| --- | --- |
| Sted/ dato: |  |
| Navn: |  |
| Stilling: |  |
| Signatur: |  |

1. Det gjelder et svært begrenset unntak vedrørende naturkatastrofer. [↑](#footnote-ref-1)
2. Det gjelder et svært begrenset unntak vedrørende naturkatastrofer. [↑](#footnote-ref-2)